Placuit atque convenit inter domnum Adonem episcopum et Johannem prepositum et ceteros fratres Sancti Vincentii et, ab alia parte, Teotbertum et uxorem suam Gitbergam ut terras eorum inter se commutare deberent. Imprimis donat Teotbertus per consilium Warulfi campum qui est in pago Matisconense, in agro Ibiacense, in villa Verciaco; terminat a mane via publica, a medio die terra Widradi presbiteri, a sero Sancti Desiderii, a circio terra Aymo, et habet in longo perticas XXV et in lato perticas VIII. Infra istas terminationes totum ei dono. Domnus Ado episcopus, a parte Otberti, campum in ipsa villa; terminat a mane terra Adalberti et a medio die via publica, a sero terra Warulfi, a circio terra Adalberti presbiteri. Et pratum in villa Vinciaco, terminat a mane rivo volvente, a medio die terra Arardi, a sero terra Widradi presbiteri, a circio terra Warulfi; habet in quisquo fronte perticas IIII et pedes VII. Infra istas terminationes, unusquisque quid accepit teneat et possideat; si quis contradixerit, de auro uncias III componat. S. Teotberti. S. Evirat. S. Otbran. S. Adonis. S. Grolberti. S. Constancii. S. Otbrani. S. Avelionis. S. Umbert. S. Gelenert.